Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 197/12/4401	Komárno, 18.3.2014
EEČ : 2-30-49-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Komárno zo dňa 14.1.2013, spisová značka 2 Pv 197/12/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na skutkovom základe, že v čase od 17.00 hod. 12. marca  2012 do 13. marca 2012 do 8.00 hod. v chatovej oblasti v meste XXXXX, časť XXXXX, po predchádzajúcej vzájomnej dohode, preskočením vchodovej brány  neoprávnene vnikli do záhrady s rekreačnou chatkou bez súpisného čísla, ktorá sa nachádza  na parcele číslo XXXXX odkiaľ odcudzili  1 kovovú rúry  o rozmeroch 6/4“a dĺžke 2 metre, 1 kovovú rúru  o rozmeroch 5/4“ a dĺžke 2 metre, 5 kusov kovových rúr o rozmeroch 5/4“ a dĺžke 1 meter, 5 kusov kovových  rúr o rozmeroch 1“ a dĺžke 1 meter, 2 kusy  kovovej časti čerpadla neznámej značky a 4 kusy kovových držiakov, čím bola pre XXXXX, narodeného  XXXXX spôsobená škoda vo výške 117,74-Eur

Uznesením prokurátora Okresnej prokuratúry Komárno zo dňa 14.1.2013, spisová značka 2 Pv 197/12/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Odôvodnenie:
Prokurátor Okresnej prokuratúry Komárno  uznesením sp. zn. 2Pv 197/12/4401-23 zo 14. januára 2013 rozhodol v zmysle § 216 odsek 1 Trestného poriadku o podmienečnom zastavení trestného stíhania vedeného proti obvinenému mladistvému XXXXX, narodenému XXXXX v XXXXX, trvale bytom XXXXX, obvinenému mladistvému XXXXX, narodenému dňa XXXXX v XXXXX, trvale bytom XXXXX a obvinenému mladistvému XXXXX, narodenému dňa XXXXX v XXXXX, trvale bytom XXXXX pre prečin krádeže v spolupáchateľstve podľa ustanovenia §-u 20 k §-u 212 odsek 2 písmeno a) Trestného zákona v jednočinnom súbehu s prečinom porušovania domovej slobody v spolupáchateľstve podľa ustanovenia §-u 20 k §-u 194 odsek 1 Trestného zákona na tom skutkovom základe, že v čase od 17.00 hod. 12. marca  2012 do 13. marca 2012 do 8.00 hod. v chatovej oblasti v meste XXXXX, časť XXXXX po predchádzajúcej vzájomnej dohode, preskočením vchodovej brány  neoprávnene vnikli do záhrady s rekreačnou chatkou bez súpisného čísla, ktorá sa nachádza  na parcele číslo XXXXX odkiaľ odcudzili  1 kovovú rúry  o rozmeroch 6/4“a dĺžke 2 metre, 1 kovovú rúru  o rozmeroch 5/4“ a dĺžke 2 metre, 5 kusov kovových rúr o rozmeroch 5/4“ a dĺžke 1 meter, 5 kusov kovových  rúr o rozmeroch 1“ a dĺžke 1 meter, 2 kusy  kovovej časti čerpadla neznámej značky a 4 kusy kovových držiakov, čím bola pre XXXXX, narodeného  XXXXX spôsobená škoda vo výške 117,74-Eur.

Podľa § 216 odsek 2 Trestného poriadku bola mladistvému XXXXX, ako aj mladistvému XXXXX stanovená skúšobná doba 12 mesiacov, ktorá im začala plynúť 22. januára 2013, t. j. od právoplatnosti uznesenia o podmienečnom zastavení trestného stíhania.

V zmysle § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Skúšobná doba u oboch obvinených uplynula 22. januára 2014. Obvineným rozhodnutím o podmienečnom zastavení trestného stíhania nebola uložená povinnosť nahradiť škodu a neboli im uložené ani iné obmedzenia.

Po uplynutí skúšobnej doby boli zabezpečené odpisy z registra trestov, výpisy z evidencie priestupkov z Okresného úradu XXXXX a boli vyžiadané správy od Mestského  úradu XXXXX a Obvodného oddelenia Policajného zboru XXXXX so zameraním, či sa mladiství obvinení počas skúšobnej doby dopustili priestupku alebo iného protiprávneho konania.

Z obsahu doručených listín bolo zistené, že v priebehu skúšobnej doby obaja mladiství obvinení viedli riadny život, nedopustili sa žiadneho trestného činu ani priestupku a negatívne poznatky o nich nie sú známe. Možno teda konštatovať, že obvinený mladistvý XXXXX, ako aj obvinený mladistvý XXXXX viedli riadny život počas celej skúšobnej doby.

Vzhľadom na to, že u oboch mladistvých obvinených boli splnené zákonné podmienky vyslovenia, že sa v skúšobnej dobe podmienečného zastavenia trestného stíhania osvedčili, rozhodol som tak, ako je to uvedené vo výrokovej časti tohto uznesenia. 	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Škvára
prokurátor